chhatramani/nepal_legal_regulations_corpus_np huggingface dataset:
बैङ्क तथा वित्तीय संस्थाको ऋण असुली नियमावली २०५९ (Bank and Financial Institution Loan Recovery Regulation, 2002)

(२) उपनियम (१) मा जुनसुकै कुरा लेखिएको भएतापनि बैंक वा वित्तीय संस्थाले आफ्नो कुनै कर्मचारीलाई आफ्नो प्रतिनिधि मुकरर गरी आफ्नो तर्फबाट न्यायाधिकरण वा पुनरावेदन न्यायाधिकरण समक्ष प्रतिनिधित्व गराउन सक्नेछ । पहिलो संशोधनद्वारा थप । ४२ख. काठमाडौँ उपत्यका बाहिरको म्याद तामेली : न्यायाधिकरण वा पुनरावेदन न्यायाधिकरणले काठमाडौँ उपत्यका बाहिर कुनै म्याद तामेली गर्नुपर्ने भएमा आफ्नो कुनै कर्मचारी खटाई वा सम्बन्धित जिल्ला अदालत मार्फत म्याद तामेली गर्न वा गर्न लगाउन अनुरोध गर्न सक्नेछ । ४३. शपथ ग्रहण: न्यायाधिकरणका सदस्यहरू र पुनरावेदन सुन्ने अधिकारीले आ-आफ्नो ओहदाको जिम्मेवारी सम्हाल्नु भन्दा अगाडि अनुसूची-७ बमोजिमको ढाँचामा सम्बन्धित उच्च अदालतका मुख्य न्यायाधीश समक्ष आफ्नो ओहदाको शपथ ग्रहण गर्नु पर्नेछ । ४४. सदस्यको पोशाक : सदस्य र पुनरावेदन सुन्ने अधिकारीले इजलासमा बस्दा कालो नेपाली टोपी, कालो कोट र कालो जुत्ता लगाउनु पर्नेछ । ४५. प्रचलित कानून बमोजिम हुने : यस नियमावलीमा लेखिएजति कुरामा यसै नियमावली बमोजिम र अन्य कुरामा प्रचलित कानून बमोजिम हुनेछ । अनुसूची-१ । (नियम ३ सँग सम्बन्धित) । न्यायाधिकरण मा चढाएको । उजूरी निवेदनपत्र । विषय : । उजुरवाला । विरुद्ध । विपक्षी । म/हामी उजुरवाला निम्न लिखित निवेदन गर्छु/गर्छौं । १. । २. । ३. । तसर्थ यस विषयमा फलाना ऐन र नियमावली बमोजिम यो यस्तो कुराको यो यसलाई आदेश गरी पाउँ । यस उजुरी निवेदनपत्रको व्यहोरा ठीक साँचो छ । झुट्टा विवरण लेखेको ठहरे प्रचलित कानून बमोजिम सहुँला बुझाउँला । उजुरवाला, । आधिकारिक व्यक्तिको सही : । बैङ्क तथा वित्तीय संस्थाको नाम : । ठेगाना : । एकभन्दा बढी निवेदक भएमा १, २, ३ नम्बर दिई सबैको पूरा नाम, थर, वतन लेखी त्यसमा लेखपढ गर्न जान्नेले हस्ताक्षरको सही र अरूले ल्याप्चे सही गर्नुपर्छ । इति संवत् साल गते रोज शुभम् । अनुसूची-२ । (नियम ८ सँग सम्बन्धित) । न्यायाधिकरण ले जारी गरेको । म्याद । जिल्ला नगरपालिका/गा.वि.स. वडा नं. स्थित बैङ्क/वित्तीय संस्थाले तपाईँको नाउँमा मिति मा मुद्दामा यस न्यायाधिकरणमा उजुरी निवेदन दिएको हुनाले बाटाका म्याद बाहेक पन्ध्र दिनभित्र यस न्यायाधिकरण खुल्ने समयमा प्रतिउत्तरपत्र पेश गर्न आफैँ आउनु वा कानून बमोजिम वारिस वा कानून व्यवसायी मुकरर गरी पठाउनु होला । सो म्यादभित्र प्रतिउत्तरपत्र पेश गर्न आफू पनि आउनु भएन, वारिस वा कानून व्यवसायी पनि पठाउनु भएन भने ऐन बमोजिम मुद्दाको निर्णय हुनेछ । पछि तपाईँको उजूर लाग्ने छैन । इति संवत् साल गते रोज शुभम् । अनुसूची-३ । (नियम १७ सँग सम्बन्धित) । न्यायाधिकरण । १. अध्यक्ष श्री । २. सदस्य श्री । ३. सदस्य श्री । बाट भएको । निर्णय । संवत् २० को उजुरी निवेदन दर्ता नं. । मुद्दा : । निवेदकको नाम, थर र वतन : प्रतिवादीको नाम, थर र वतन : । निवेदकको साक्षी प्रतिवादीको साक्षी । कागज कागज । न्यायाधिकरणबाट बुझेको प्रमाण । साक्षी । कागज । मुद्दाको संक्षिप्त तथ्य :- । ठहर : यस मुद्दामा सबै कागज अध्ययन गर्दा यस्तो हो भन्ने निवेदक, यसो हो भन्ने प्रतिवादी वा यस्तो व्यहोराले यस्तो भएकोमा यस्तो यस्तो, फलानो फलानो प्रमाण भएको हुनाले यो यो रीत प्रमाण । र यो यो कानूनले यसो हुने ठहर्छ वा यसो हुने देखिएकोले यसो गर्ने ठहराइ यो निर्णय गरी दियौं । इति संवत् साल गते रोज शुभम् । तपसिल । १. ठहरेकोले यसो गर्नु । २. म्याद भित्र पुनरावेदन गर्नु । द्रष्टव्य : ।
बैङ्क तथा वित्तीय संस्थाको ऋण असुली नियमावली २०५९ (Bank and Financial Institution Loan Recovery Regulation, 2002)

र यो यो कानूनले यसो हुने ठहर्छ वा यसो हुने देखिएकोले यसो गर्ने ठहराइ यो निर्णय गरी दियौं । इति संवत् साल गते रोज शुभम् । तपसिल । १. ठहरेकोले यसो गर्नु । २. म्याद भित्र पुनरावेदन गर्नु । द्रष्टव्य : । (१) निर्णय गर्ने सदस्यहरूमध्ये कुनै एक सदस्य आफैले लेख्न वा लेखाउन पर्नेछ । यसरी तयार भएको निर्णयमा सो लेख्ने वा लेखाउने वा टाइप गराउने सदस्यले सही गरेपछि निर्णय सहित सहमत हुने सदस्यले पनि सही गर्नु पर्नेछ । (२) निर्णय गर्दा सदस्यहरूको एउटै राय भएमा वा राय अलग अलग भएपनि व्यहोरा बेग्लाबेग्लै भएमा राय र व्यहोरा मिल्नेहरूको एउटै र नमिल्नेहरूको छुट्टै निर्णय लेख्न वा लेखाउन पर्नेछ । (३) अध्यक्ष वा सदस्यले बोलेर लेखाएको निर्णय लेख्ने पनि निर्णयको पुछारमा बायाँपट्टि अध्यक्ष वा फलाना सदस्यले बोलेर लेखाए बमोजिम फलानाले लेखिएको वा टाइप गरेको भन्ने व्यहोरा लेखी सही गर्नु पर्नेछ । अनुसूची-४ । (नियम १७ सँग सम्बन्धित) । न्यायाधिकरण बाट भएको । आदेश पत्र । संवत् २० सालको उजुरी निवेदन द.नं. । निवेदक । विरूद्ध । प्रतिवादी । आदेश । मिति :- । न्यायाधिकरणको सदस्य । सही : । अनुसूची-५ । (नियम २१ सँग सम्बन्धित) । पुनरावेदन न्यायाधिकरणमा चढाएको । पुनरावेदनपत्र । संवत् २० सालको पुनरावेदन द.नं. । फलाना/फलाना (प्रत्येकको पूरा नाम, थर र वतन) उजुरवाला/प्रतिवादी । पुनरावेदक । विरूद्ध । फलाना/फलाना (प्रत्येकको पूरा नाम, थर र वतन) उजुरवाला/प्रतिवादी । प्रत्यर्थी । फलाना न्यायाधिकरणले संवत् को को मुद्दामा फलाना मितिमा म/हामीहरूलाई यस्तो गर्ने गरी फैसला गर्नु भएकोमा चित्त नबुझेको हुनाले मुद्दाको मोल बिगो यति वा दण्ड कैद यति भएको हुनाले सो दण्ड कैद बुझाएको निस्सा सामेल राखी वा थुनामा रही पुनरावेदन गरेको छु/गरेका छौँ । पछि पदाधिकारीले गरेको इन्साफ मुनासिब ठहर्यो भने पुनरावेदन गरे बापत ऐन बमोजिम सजाय सहुँला बुझाउँला । यसमा म/हामी पुनरावेदकको निम्नलिखित पुनरावेदन जिकिरछ :- । १. । २. । पुनरावेदक, । फलाना ठाउँ बस्ने फलाना । (एकभन्दा बढी पुनरावेदक भएमा १, २, ३ नम्बर दिई सबैको पूरा नाम, थर र वतन लेखी त्यसमा लेखपढ गर्न जान्नेले हस्ताक्षर सही र अरूले ल्याप्चे सही गर्नु पर्छ) । इति संवत् साल गते रोज शुभम् । अनुसूची-६ । (नियम २५ सँग सम्बन्धित) । पुनरावेदन न्यायाधिकरण ले जारी गरेको । म्याद । जिल्ला नगरपालिका/गा.वि.स. वडा नं. स्थित बैङ्क/वित्तीय संस्थाले तपाईको नाउँमा मिति मा मुद्दामा यस न्यायाधिकरणमा उजुरी निवेदन दिएको हुनाले बाटाका म्याद बाहेक पन्ध्र दिनभित्र यस पुनरावेदन न्यायाधिकरण खुल्ने समयमा प्रतिउत्तरपत्र पेश गर्न आफै आउनु वा कानून बमोजिम वारिस वा कानून व्यवसायी मुकरर गरी पठाउनु होला । सो म्यादभित्र प्रतिउत्तरपत्र पेश गर्न आफू पनि आउनु भएन, वारिस वा कानून व्यवसायी पनि पठाउनु भएन भने ऐन बमोजिम मुद्दाको निर्णय हुनेछ । पछि तपाईको उजुर लाग्ने छैन । इति संवत् साल गते रोज शुभम् । अनुसूची-७ । (नियम ४३ सँग सम्बन्धित) । शपथ ग्रहण । म ईश्वरको नाममा शपथ लिन्छु कि को हैसियतले मलाई सुम्पिएको र नियम कानून बमोजिम मैले गर्नुपर्ने काम कुराहरू मेरो ज्ञान विवेकले जाने बुझेसम्म इमान, धर्म सम्झी देश, दोस्रो संशोधनद्वारा झिकिएको । र काम प्रति वफादार रही भय, पक्षपात वा द्वेष नराखी लोभ लालच र मोलाहीजा नगरी इमान्दारीसाथ गर्नेछु ।
बोनस नियमावली २०३९ (Bonus Regulation, 1982)

बोनस नियमावली, २०३९ । नेपाल राजपत्रमा प्रकाशित मिति । २०३९ । ०२ । ३१ । संशोधन । १. बोनस (पहिलो संशोधन) नियमावली, २०५६ २०५६ । १० । २४ । २. बोनस (दोस्रो संशोधन) नियमावली, २०६१ २०६१ । १२ । १० । ३. बोनस (तेस्रो संशोधन) नियमावली, २०७० २०७० । ०१ । ३० । ४. बोनस (चौथों संशोधन) नियमावली, २०७५ २०७५ । ०५ । २५ । बोनस ऐन, २०३० को दफा २७ ले दिएको अधिकार प्रयोग गरी नेपाल सरकारले देहायका नियमहरू बनाएको छ । १. संक्षिप्त नाम र प्रारम्भ: (१) यी नियमहरूको नाम "बोनस नियमावली, २०३९" रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यो नियमावलीमा,- । (क) "ऐन" भन्नाले बोनस ऐन, २०३० सम्झनु पर्छ । पहिलो संशोधनद्वारा थप । (क१) "कल्याणकारी कोष" भन्नाले ऐनको दफा १३ बमोजिमको राष्ट्रियस्तरको कल्याणकारी कोष सम्झनु पर्छ । पहिलो संशोधनद्वारा संशोधित । (ख) "समिति" भन्नाले कल्याणकारी कोषको सञ्चालन गर्न नियम १० बमोजिम गठन भएको कल्याणकारी समिति सम्झनु पर्छ । पहिलो संशोधनद्वारा थप । (ग) "अध्यक्ष" भन्नाले समितिको अध्यक्ष सम्झनु पर्छ । पहिलो संशोधनद्वारा थप । (घ) "सदस्य" भन्नाले समितिको सदस्य सम्झनु पर्छ र सो शब्दले समितिको अध्यक्षलाई समेत जनाउँछ । ३. वासलात र नाफा नोक्सानीको फाँटवारी पेश गर्नु पर्ने: (१) प्रत्येक प्रतिष्ठानको व्यवस्थापकले आर्थिक वर्ष समाप्त भएको छ महिनाभित्र आफ्नो प्रतिष्ठानको रीतपूर्वकको वासलात तथा नाफा नोक्सानीको फाँटवारी प्रमाणित गरी श्रम कार्यालयमा पठाउनु पर्छ । तर मनासिब माफिकको कारण परी प्रतिष्ठानको व्यवस्थापकले अनुरोध गरेमा श्रम कार्यालयले आवश्यक ठहऱ्याएको म्याद थप दिन सक्नेछ । (२) प्रतिष्ठानले वासलात पेश गर्दा देहायको विवरण समेत पेश गर्नु पर्नेछः- । (क) ह्रास कट्टी गरिएकोमा कुन मेशिनरी वा सामानमा कुन हिसाबले कट्टी गरिएको र वासलात पेश भएको अवधिसम्म कट्टी गरिएको मूल्य ह्रास र बाँकी हुन आउने मूल्य । (ख) मौज्दात रहेका कच्चा तथा तयारी वस्तुहरूको परिमाण र त्यसको प्रचलित बजार भाउले हुने रकम । (ग) पहिलो संशोधनद्वारा संशोधित । कर्मचारीहरूको आवासको लागि छुट्याइएको रकम र त्यसको उपयोग गर्ने योजना । (घ) कर्मचारीहरूको सञ्चयकोषमा रहेको कूल रकम र सो रकम जम्मा गरिएको बैङ्कको प्रमाण । (ङ) कल्याणकारी कोषमा रहेको कूल रकम । (च) असूल नहुने किसिमको असामीको निमित्त गरिएको व्यवस्था । ४. झुठो वासलात वा नाफा नोक्सानीको फाँटवारी पेश गरेकोमा उजुरी गर्न सकिने: (१) कुनै प्रतिष्ठानले नियम ३ बमोजिम पेश गरेको वासलात, फाँटवारी वा विवरण झुठो भनी सम्बन्धित प्रतिष्ठानको कर्मचारीले सो कुराको प्रमाण सहित श्रम कार्यालयमा उजुर गर्न सक्नेछ । (२) उपनियम (१) बमोजिमको उजुरी श्रम कार्यालयमा वासलात र नाफा नोक्सानीको फाँटवारी पेश भएपछि र बोनस बुझ्नु अगावै जुनसुकै समयमा दिन सकिनेछ । तर त्यस्तो उजुरी बोनस वितरण प्रारम्भ भएको तीन महीना नाघेपछि दिन सकिने छैन । (३) उपनियम (१) बमोजिम उजुरी दिने कर्मचारीको नाम श्रम कार्यालयले गोप्य राख्न सक्नेछ । ५. कैफियत तलब र जाँच गर्ने: (१) प्रतिष्ठानले पेश गरेको वासलात, फाँटवारी वा विवरण झुठो छ भन्ने कुराको उजुरी परी कैफियत तलब गर्न वा जाँच गर्न आवश्यक सम्झेमा श्रम कार्यालयले तेस्रो संशोधनद्वारा संशोधित ।
बोनस नियमावली २०३९ (Bonus Regulation, 1982)

(३) उपनियम (१) बमोजिम उजुरी दिने कर्मचारीको नाम श्रम कार्यालयले गोप्य राख्न सक्नेछ । ५. कैफियत तलब र जाँच गर्ने: (१) प्रतिष्ठानले पेश गरेको वासलात, फाँटवारी वा विवरण झुठो छ भन्ने कुराको उजुरी परी कैफियत तलब गर्न वा जाँच गर्न आवश्यक सम्झेमा श्रम कार्यालयले तेस्रो संशोधनद्वारा संशोधित । कम्पनी ऐन, २०६३ बमोजिम कैफियत तलब गर्न र जाँच गर्न सक्नेछ । (२) उपनियम (१) अनुसार जाँच गर्न श्रम कार्यालयले कुनै व्यक्तिलाई लेखापरीक्षक वा जाँचकीको रूपमा खटाउन सक्नेछ । यसरी खटाइएको व्यक्तिले पाउने पारिश्रमिक र अन्य खर्च श्रम कार्यालयले निर्धारण गरे बमोजिम सम्बन्धित प्रतिष्ठानले व्यहोर्नु पर्नेछ । ६. नेपाल सरकारको स्वामित्व भएको प्रतिष्ठानले बोनस बापत छुट्याउनु पर्ने रकम: चौथो संशोधनद्वारा संशोधित । (१) नेपाल सरकारको स्वामित्वमा नाफा आर्जन गर्ने उद्देश्यले स्थापना भएको प्रतिष्ठानले आफूले आर्जन गरेको प्रत्येक आर्थिक वर्षको खुद मुनाफाको पाँच प्रतिशत बराबरको रकम बोनस बापत छुट्याउनु पर्नेछ । (२) उपनियम (१) मा जुनसुकै कुरा लेखिएको भएतापनि नेपाल सरकारको स्वामित्वमा नाफा आर्जन गर्ने उद्देश्यले नेपाल सरकारले तोकिएको क्षेत्रमा स्थापना भएको एकाधिकार प्राप्त प्रतिष्ठानले आफूले आर्जन गरेको प्रत्येक आर्थिक वर्षको खुद मुनाफाको एक प्रतिशत बराबरको रकम मात्र बोनस बापत छुट्याउनु पर्नेछ । (३) नेपाल सरकारको स्वामित्व भएको प्रतिष्ठानले बोनस वितरण गर्नु पूर्व नेपाल सरकार, अर्थ मन्त्रालयको स्वीकृति लिनु पर्नेछ र स्वीकृति प्राप्त भएपछि सोको जानकारी सम्बन्धित श्रम कार्यालयलाई समेत दिनु पर्नेछ । (४) उपनियम (३) बमोजिम स्वीकृति माग गर्दा उपनियम (२) मा लेखिएका विवरणहरू अतिरिक्त देहायका थप विवरणहरू समेत पेश गर्नु पर्नेछः । (क) प्रोदभावी आधार (एकुअल बेसिस) मा राखिएको खर्च अनुसार अर्को वर्षमा भुक्तानी गरेको खर्चको विवरण र सोको पुष्ट्याँई हुने आधार, । (ख) विवरण पेश गरेको आर्थिक वर्षसम्मको सम्भावित दायित्व (कन्टिन्जेन्ट लियाबिलिटी) को विवरण र सो बापत छुट्टै कोष खडा गरी रकम जम्मा गरेको पुष्ट्याँई, । स्पष्टीकरणः यस नियमको प्रयोजनको लागि "सम्भावित दायित्व" भन्नाले प्रतिष्ठानले लिएको सापटी, ऋण तथा सो बापत तिर्नु पर्ने बाँकी व्याज, वारेन्टी, जमानत, सञ्चित नोक्सानी, कर दायित्व, भुक्तानी दिनुपर्ने बिल कर्मचारी विनियमावली बमोजिम कर्मचारी अवकाश हुँदा भुक्तानी दिनुपर्ने सुविधा बापतको दायित्व सार्थ अन्तराष्ट्रिय बजारमा प्रचलित व्याजदर समायोजन गरिएको रकम समेत सम्झनु पर्छ । (ग) नेपाल सरकारसँग वा नेपाल सरकार जमानत बसी लिएको ऋणको साँवा तथा व्याज त्यस्तो ऋण लिँदा बखत गरेको तमसुकमा उल्लिखित तालिका अनुसार चुक्ता गरेको विवरण । (५) उपनियम (१), (२), (३) र (४) मा जुनसुकै कुरा लेखिएको भएतापनि नाफा कमाउने उद्देश्य नलिई नेपाल सरकारको स्वामित्वमा कुनै क्षेत्रको नियमन, प्रवद्र्धन र संवद्र्धन गर्न स्थापना भएको प्रतिष्ठानले बोनस बापत रकम छुट्याउन पाउने छैन । (६) नेपाल सरकारको स्वामित्व भएको प्रतिष्ठानले यस नियम विपरीत हुने गरी बोनस वितरण गरेमा बोनस वितरण सम्बन्धी निर्णय गर्ने अधिकारीबाट त्यसरी बाँकी सरह असूल उपर गरिनेछ ।
बोनस नियमावली २०३९ (Bonus Regulation, 1982)

(६) नेपाल सरकारको स्वामित्व भएको प्रतिष्ठानले यस नियम विपरीत हुने गरी बोनस वितरण गरेमा बोनस वितरण सम्बन्धी निर्णय गर्ने अधिकारीबाट त्यसरी बाँकी सरह असूल उपर गरिनेछ । ७. नेपाल सरकारको स्वामित्व भएको प्रतिष्ठानमा कार्यरत कर्मचारीले बोनस बापत पाउने अधिकतम रकम: (१) नेपाल सरकारको स्वामित्व भएको नियम ६ को उपनियम (१) बमोजिमको प्रतिष्ठानमा कार्यरत अधिकृत तहको कर्मचारीले एक आर्थिक वर्षमा शुरु तलब स्केलको तीन महिनाको तलब बराबरको रकम र सोभन्दा तल्लो तहका कर्मचारीले एक आर्थिक वर्षमा शुरु तलब स्केलको चार महिनाको तलब बराबरको रकमभन्दा बढी हुने गरी बोनस पाउने छैन । (२) नेपाल सरकारको स्वामित्व भएको नियम ६ को उपनियम (२) बमोजिमको प्रतिष्ठानमा कार्यरत अधिकृत तहको कर्मचारीले एक आर्थिक वर्षमा शुरु तलब स्केलको दुई महिनाको तलब बराबरको रकम र सोभन्दा तल्लो तहका कर्मचारीले एक आर्थिक वर्षमा शुरु तलब स्केलको तीन महिनाको तलब बराबरको रकमभन्दा बढी हुने गरी बोनस पाउने छैन । ८. अस्थायी वा म्यादी कर्मचारीले पाउने बोनस: प्रतिष्ठानमा अस्थायी वा म्यादी पदमा नियुक्ति भएका कर्मचारीले पनि ऐनको दफा ६ को अधीनमा रही बोनस पाउन सक्नेछ । तर करार सेवामा नियुक्ति भएका कर्मचारीको हकमा प्रतिष्ठानसँग भएको करारको शर्तमा बोनस पाउने उल्लेख भएमा मात्र बोनस पाउन सक्नेछ । ९. बढी समय (ओभर टाइम) काम गरी पकाएको तलब वा ज्यालाको गणना नहुने: कुनै प्रतिष्ठानका कर्मचारीले बढी समय काम गरी पकाएको तलब वा ज्यालालाई ऐनको दफा ७ को उपदफा (१) को प्रयोजनको निमित्त वर्ष भरिमा पाएको तलब वा ज्यालाको रकममा गणना गरिने छैन । १०. समितिको गठन: दोस्रो संशोधनद्वारा संशोधित । (१) कल्याणकारी कोषको सञ्चालन गर्नका लागि देहायका सदस्यहरू रहेको कल्याणकारी समिति गठन हुनेछः- । (क) सचिव, पहिलो संशोधनद्वारा संशोधित । श्रम, रोजगार तथा सामाजिक सुरक्षा मन्त्रालय — अध्यक्ष । (ख) महानिर्देशक, श्रम तथा रोजगार प्रवद्र्धन विभाग — सदस्य । (ग) प्रतिनिधि, उद्योग, वाणिज्य तथा आपूर्ति मन्त्रालय — सदस्य । (घ) नेपाल उद्योग वाणिज्य महासंघको प्रतिनिधि दुईजना — सदस्य । (ङ) ट्रेड युनियन महासंघको प्रतिनिधि तीनजना — सदस्य । (२) चौथो संशोधनद्वारा संशोधित । श्रम, रोजगार तथा सामाजिक सुरक्षा मन्त्रालयले तोकेका नेपाल सरकारको अधिकृत स्तरको कर्मचारीले समितिको सदस्य–सचिव भई काम गर्नेछ । (३) नेपाल सरकारले आवश्यक देखेमा नेपाल राजपत्रमा सूचना प्रकाशन गरी समितिको सदस्यमा आवश्यक थपघट वा हेरफेर गर्न सक्नेछ । (४) समितिले आवश्यकता अनुसार सम्बन्धित विषयको विशेषज्ञलाई समितिको बैठकमा आमन्त्रण गर्न सक्नेछ । (५) समितिले कुनै निश्चित काम गर्नको लागि आफू मातहत उप–समिति समेत गठन गर्न सक्नेछ । (६) समिति तथा उप–समितिका पदाधिकारी र आमन्त्रित सदस्यहरुले बैठकमा उपस्थित भए बापत पाउने बैठक भत्ता तथा अन्य सुविधा समितिले तोकेबमोजिम हुनेछ । पहिलो संशोधनद्वारा थप । १०क. समितिको बैठक सम्बन्धी कार्यविधि: (१) समितिको बैठक वर्षको कम्तिमा चार पटक बस्नेछ । (२) समितिको बैठक अध्यक्षले तोकेको मिति, समय र स्थानमा बस्नेछ । समितिको बैठक बस्ने सूचना बैठक बस्नुभन्दा कम्तीमा पन्ध्र दिन अगावै सचिवले सदस्यहरूलाई दिनु पर्नेछ ।
बोनस नियमावली २०३९ (Bonus Regulation, 1982)

पहिलो संशोधनद्वारा थप । १०क. समितिको बैठक सम्बन्धी कार्यविधि: (१) समितिको बैठक वर्षको कम्तिमा चार पटक बस्नेछ । (२) समितिको बैठक अध्यक्षले तोकेको मिति, समय र स्थानमा बस्नेछ । समितिको बैठक बस्ने सूचना बैठक बस्नुभन्दा कम्तीमा पन्ध्र दिन अगावै सचिवले सदस्यहरूलाई दिनु पर्नेछ । (३) समितिको कूल सदस्य संख्याको पचास प्रतिशतभन्दा बढी सदस्यहरू उपस्थित भएमा समितिको बैठकको लागि गणपूरक संख्या पुगेको मानिनेछ । (४) समितिको बैठकमा बहुमतको राय मान्य हुनेछ र मत बराबर भएमा बैठकको अध्यक्षता गर्ने व्यक्तिले निर्णायक मत दिनेछ । (५) समितिको निर्णय सचिवले प्रमाणित गर्नेछ । (६) समितिको बैठक सम्बन्धी अन्य कार्यविधि समिति आफैँले निर्धारण गरे बमोजिम हुनेछ । दोस्रो संशोधनद्वारा थप । १०ख. समितिको सचिवालय: (१) समितिको एक सचिवालय रहनेछ र सचिवालयको कार्य सञ्चालनका लागि समितिले आवश्यक कर्मचारी नियुक्ति गर्न सक्नेछ । स्पष्टीकरणः यस उपनियमको प्रयोजनका लागि “कर्मचारी” भन्नाले कल्याणकारी समितिमा काम गर्ने कर्मचारीलाई सम्झनु पर्छ । (२) सचिवालयका कर्मचारीहरु पारिश्रमिक, सेवाको शर्त तथा सुविधा समितिले तोकेबमोजिम हुनेछ । ११. कल्याणकारी कोषको सञ्चालन: (१) कल्याणकारी कोषमा जम्मा गरिने रकम पहिलो संशोधनद्वारा झिकिएको । समितिले तोकेको कुनै बैंकमा राखिनेछ । (२) यस नियमावली बमोजिम कल्याणकारी कोषको खाताको सञ्चालन पहिलो संशोधनद्वारा थप । कर्मचारीको समेत सहभागिता हुने गरी कल्याणकारी समितिले तोकेको कुनै दुईजना पदाधिकारीको संयुक्त दस्तखतबाट हुनेछ । १२. बोनस वितरणको विवरण पठाउनु पर्ने: बोनस वितरण गरेको विवरण बोनस वितरण गरेको सात दिनभित्र प्रतिष्ठानले संलग्न अनुसूची बमोजिमको ढाँचामा श्रम कार्यालयमा पठाउनु पर्नेछ । पहिलो संशोधनद्वारा थप । १२क. रकम जम्मा गर्नुपर्ने: प्रतिष्ठानले बोनस वितरण गरेको एक महीना भित्र ऐनको दफा १३ बमोजिमको तीस प्रतिशत रकम कल्याणकारी कोषमा जम्मा गर्नु पर्नेछ । पहिलो संशोधनद्वारा संशोधित । १३. कल्याणकारी कोषको उपयोग: कल्याणकारी कोषमा जम्मा भएको रकम समितिले निर्धारण गरे बमोजिम देहायका कार्यहरूको लागि उपयोग गरिनेछः– । (क) दैवी प्रकोप वा दुर्घटनाबाट पीडित कर्मचारी वा निजको परिवारका सदस्यलाई आर्थिक सहयोग प्रदान गर्न, । (ख) कर्मचारीको बालबच्चाको शैक्षिक विकासका लागि विद्यालयको स्थापना र सञ्चालन गर्न, । (ग) कर्मचारीको जेहेन्दार बालबच्चालाई छात्रवृत्ति प्रदान गर्न, । (घ) कर्मचारी र निजको परिवारको लागि स्वास्थ्य उपचार केन्द्र स्थापना र सञ्चालन गर्न, । (ङ) कर्मचारी र निजको परिवारको सदस्यलाई कुनै गम्भीर प्रकृतिको रोग लागेको छ भनी नेपाल सरकारद्वारा स्वीकृति प्राप्त मेडिकल बोर्डबाट सिफारिश भएमा उपचारको लागि आर्थिक सहयोग गर्न, । (च) कर्मचारीको बालबच्चाको उचित संरक्षण गर्नका लागि शिशु स्याहार केन्द्र स्थापना र सञ्चालन गर्न, । (छ) कर्मचारीको लागि आवास क्षेत्र विकास गर्न, । (ज) कर्मचारीलाई चौथो संशोधनद्वारा झिकिएको । सहुलियत दरमा ऋण उपलब्ध गराउन, । (झ) कर्मचारी र निजको परिवारको आय आर्जन वृद्धिका लागि आयमूलक कार्यक्रम सञ्चालन गर्न, । (ञ) समितिले आवश्यक ठानेका अन्य कार्यहरू गर्न । पहिलो संशोधनद्वारा थप । १३क. लेखा र लेखापरीक्षण: (१) कल्याणकारी कोषको आय व्ययको लेखा प्रचलित कानून बमोजिम राख्नु पर्नेछ ।
बोनस नियमावली २०३९ (Bonus Regulation, 1982)

सहुलियत दरमा ऋण उपलब्ध गराउन, । (झ) कर्मचारी र निजको परिवारको आय आर्जन वृद्धिका लागि आयमूलक कार्यक्रम सञ्चालन गर्न, । (ञ) समितिले आवश्यक ठानेका अन्य कार्यहरू गर्न । पहिलो संशोधनद्वारा थप । १३क. लेखा र लेखापरीक्षण: (१) कल्याणकारी कोषको आय व्ययको लेखा प्रचलित कानून बमोजिम राख्नु पर्नेछ । (२) कल्याणकारी कोषको लेखापरीक्षण महालेखा परीक्षकको विभाग वा सो विभागले तोकेको लेखापरीक्षकबाट हुनेछ । दोस्रो संशोधनद्वारा थप । १३ख. अधिकार प्रत्यायोजन: समितिले यस नियमावली बमोजिम आफूलाई भएको अधिकारमध्ये केही अधिकार समितिको सदस्य वा सदस्य–सचिवलाई प्रत्यायोजन गर्न सक्नेछ । १४. नेपाल सरकारको स्वामित्व भएको प्रतिष्ठानको कल्याणकारी कोषको सञ्चालन: नेपाल सरकारको स्वामित्व भएको प्रतिष्ठानले कल्याणकारी कोषको प्रवर्धन एवं विस्तार गर्ने कार्यमा लगानी गर्नु अघि आफ्नो योजना बनाई दोस्रो संशोधनद्वारा संशोधित । श्रम तथा रोजगार प्रवर्धन विभागको स्वीकृतिको लागि पेश गर्नु पर्नेछ र त्यस्तोमा दोस्रो संशोधनद्वारा संशोधित । श्रम तथा रोजगार प्रवर्धन विभागले स्वीकृति दिए बमोजिम लगानी गर्नु पर्नेछ पहिलो संशोधनद्वारा झिकिएको । १५. अभिलेख र स्याहा श्रेस्ता राख्ने: बोनस वितरण गरेको अभिलेख र बोनस सम्बन्धी स्याहा श्रेस्ता राख्दा प्रतिष्ठानले देहायका कुराहरू खुलाई राख्नु पर्नेछः– । (क) बोनस पाउने प्रत्येक कर्मचारीको नाम, थर र दर्जा । (ख) बोनस पाएको मिति । (ग) बोनस बापत पाएको रकम । (घ) कल्याणकारी कोषमा जम्मा भएको रकम । अनुसूची । (नियम १२ सँग सम्बन्धित) । आर्थिक वर्ष को बोनस वितरण गरिएको विवरण । कारखाना/प्रतिष्ठानको नाम । श्रम कार्यालयमा वासलात पठाइएको मिति । कारखाना/प्रतिष्ठानको खुद मुनाफा । बोनस वितरणको लागि छुट्याइएको रकम । बोनसको प्रतिशत । (क) बोनस बापत भुक्तान भएको रकम । (ख) कल्याणकारी कोषमा जम्मा गरेको रकम । सि.नं. बोनस पाउने कर्मचारीको नाम, थर र दर्जा वार्षिक तलब काम गरेको अवधि बोनस बापत भुक्तान भएको रकम सम्बन्धित कर्मचारीको दस्तखत कैफियत ।
भन्सार नियमावली २०६४ (Customs Regulation, 2007)

भन्सार नियमावली, २०६४ । नेपाल राजपत्रमा प्रकाशित मिति । २०६४ । ०१ । १५ । संशोधन । १. भन्सार (पहिलो संशोधन) नियमावली, २०६५ २०६५ । १० । २७ । २. भन्सार (दोस्रो संशोधन) नियमावली, २०६६ २०६६ । ०३ । २९ । ३. भन्सार (तेस्रो संशोधन) नियमावली, २०६७ २०६७ । ०८ । ०४ । ४. भन्सार (चौथो संशोधन) नियमावली, २०७० २०७० । ०३ । ३० । ५. भन्सार (पाँचौं संशोधन) नियमावली, २०७१ २०७१ । ०३ । २९ । ६. भन्सार (छैठौं संशोधन) नियमावली, २०७२ २०७२ । ०३ । २९ । ७. भन्सार (सातौं संशोधन) नियमावली, २०७३ २०७३ । ०३ । २० । ८. भन्सार (आठौं संशोधन) नियमावली, २०७४ २०७४ । ०४ । १० । ९. भन्सार (नवौ संशोधन) नियमावली, २०७५ २०७५ । ०२ । २२ । १०. भन्सार (दशौ संशोधन) नियमावली, २०७६ २०७६ । ०३ । २३ । ११. भन्सार (एघारौँ संशोधन) नियमावली, २०७७ २०७७ । ०३ । ०१ । १२. भन्सार (बाह्रौँ संशोधन) नियमावली, २०७८ २०७८ । ०२ । १७ । १३. भन्सार (तेह्रौँ संशोधन) नियमावली, २०७९ २०७९ । ०२ । १५ । १४. भन्सार (चौधौँ संशोधन) नियमावली, २०८० २०८० । ०२ । १५ । १५. भन्सार (पन्ध्रौँ संशोधन) नियमावली, २०८१ २०८१ । ०२ । १५ । १६. भन्सार (सोह्रौँ संशोधन) नियमावली, २०८२ २०८२ । ०२ । १५ । भन्सार ऐन, २०६४ को दफा ९२ ले दिएको अधिकार प्रयोग गरी नेपाल सरकारले देहायका नियमहरू बनाएको छ । परिच्छेद-१ । प्रारम्भिक । १. संक्षिप्त नाम र प्रारम्भ: (१) यी नियमहरूको नाम “भन्सार नियमावली, २०६४” रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) “ऐन” भन्नाले भन्सार ऐन, २०६४ सम्झनु पर्छ । (ख) “तेस्रो मुलुक” भन्नाले भारत बाहेकका अन्य विदेशी मुलुक सम्झनु पर्छ । (ग) “मूल्याङ्कन पुनरावलोकन समिति” भन्नाले ऐनको दफा ६१ को उपदफा (२) बमोजिम गठित समिति सम्झनु पर्छ । (घ) “मालवस्तुधनी” भन्नाले निकासी वा पैठारी हुने जुनसुकै मालवस्तुको धनी सम्झनु पर्छ । परिच्छेद-२ । भन्सार महसुल सुविधा, छुट तथा अन्य सुविधा सम्बन्धी व्यवस्था । ३. कूटनीतिक सुविधा वा महसुल सुविधा दिन सकिने: (१) ऐनको दफा ९ को उपदफा (१) बमोजिम कूटनीतिक सुविधा वा महसुल सुविधा पाउने निकाय, पदाधिकारी वा व्यक्तिले त्यस्तो सुविधा लिनका लागि सुविधा लिन खोजेको मालवस्तुको विवरण, मूल्य र परिमाण समेत उल्लेख गरी परराष्ट्र मन्त्रालयमा निवेदन दिनु पर्नेछ । (२) उपनियम (१) बमोजिम प्राप्त निवेदन उपर जाँचबुझ गर्दा कूटनीतिक सुविधा वा महसुल सुविधा दिनु पर्ने देखिएमा परराष्ट्र मन्त्रालयले अनुसूची-१ बमोजिमको ढाँचामा दुई प्रति सिफारिस फाराम भरी विभागमा पठाउनु पर्नेछ । (३) उपनियम (२) बमोजिम सिफारिस फाराम प्राप्त भए पछि विभागले एक प्रति सिफारिस फाराम सम्बन्धित पहिलो संशोधनद्वारा संशोधित । भन्सार कार्यालय वा करमुक्त पसलमा कार्यान्वयनका लागि पठाउनु पर्नेछ । (४) उपनियम (३) बमोजिम सिफारिस फाराम प्राप्त भए पछि सम्बन्धित पहिलो संशोधनद्वारा संशोधित । भन्सार कार्यालय वा करमुक्त पसलले सो सिफारिस बमोजिम सम्बन्धित निकाय, पदाधिकारी वा व्यक्तिलाई कूटनीतिक सुविधा वा महसुल सुविधा दिनु पर्नेछ । (५) उपनियम (४) बमोजिम कूटनीतिक सुविधा वा महसुल सुविधा दिएको विवरण सम्बन्धित पहिलो संशोधनद्वारा संशोधित ।
भन्सार नियमावली २०६४ (Customs Regulation, 2007)

भन्सार कार्यालय वा करमुक्त पसलले सो सिफारिस बमोजिम सम्बन्धित निकाय, पदाधिकारी वा व्यक्तिलाई कूटनीतिक सुविधा वा महसुल सुविधा दिनु पर्नेछ । (५) उपनियम (४) बमोजिम कूटनीतिक सुविधा वा महसुल सुविधा दिएको विवरण सम्बन्धित पहिलो संशोधनद्वारा संशोधित । भन्सार कार्यालय वा करमुक्त पसलले विभागमा पठाउनु पर्नेछ र सो विवरणको एक प्रति अभिलेखका लागि आफ्नो कार्यालयमा राख्नु पर्नेछ । (६) यस नियमको प्रयोजनको लागि परराष्ट्र मन्त्रालयले कूटनीतिक सुविधा वा महसुल सुविधाको सिफारिस गर्ने फाराममा दस्तखत गर्ने आधिकारिक व्यक्तिको दस्तखतको नमूना अग्रिम रूपमा विभागलाई उपलब्ध गराउनु पर्नेछ । ४. नेपालको कुनै भागबाट विदेशको बाटो गरी पुनः नेपालभित्र ल्याउने मालवस्तुको महसुल सुविधा सम्बन्धी व्यवस्था: (१) नेपालको कुनै भागबाट विदेशको बाटो गरी पुनः नेपालभित्र कुनै मालवस्तु ल्याउन चाहने मालवस्तुधनीले मालवस्तुकासाथ प्रज्ञापनपत्र भरी सम्बन्धित भन्सार कार्यालयमा पेश गर्नु पर्नेछ । त्यस्तो प्रज्ञापनपत्रमा सो मालवस्तु पुनः कुन भन्सार कार्यालयबाट नेपालभित्र ल्याइने हो सो समेत स्पष्ट रूपमा खुलाउनु पर्नेछ । (२) उपनियम (१) बमोजिम प्राप्त प्रज्ञापनपत्रउपर जाँचबुझ गर्दा नेपालको बाटोबाट मालवस्तु लैजान सक्ने यातायातको सस्तो र सजिलो साधन तथा सुविधा छ र भन्सार प्रशासनका दृष्टिले पनि नेपालको बाटो प्रयोग गरी मालवस्तु लैजान मनासिब देखिएमा भन्सार कार्यालयको प्रमुखले विदेशको बाटो गरी मालवस्तु लैजान स्वीकृति दिने छैन । (३) उपनियम (१) बमोजिम प्राप्त प्रज्ञापनपत्रउपर जाँचबुझ गर्दा नेपालको बाटोबाट मालवस्तु लैजान सक्ने यातायातको सस्तो र सजिलो साधन तथा सुविधा नभएको र भन्सार प्रशासनका दृष्टिले विदेशको बाटो गरी मालवस्तु लैजान मनासिब देखिएमा भन्सार कार्यालयको प्रमुखले त्यस्तो मालवस्तुमा लाग्ने भन्सार महसुलको लगत राखी वा भन्सार महसुल धरौटी लिई त्यस्तो मालवस्तुको विवरण खुलाई भन्सार कार्यालयको सील लगाई सो मालवस्तु नेपालको कुनै भागबाट विदेशको बाटो प्रयोग गरी पुनः नेपालभित्र ल्याउने गरी निर्दिष्ट स्थानमा पुर्‍याउन लाग्ने बाटाको म्याद तोकी सोही व्यहोरा प्रज्ञापनपत्रमा खुलाई एक प्रति प्रज्ञापनपत्र मालवस्तुधनीलाई दिई त्यस्तो मालवस्तु लैजान अनुमति दिनु पर्नेछ । (४) कुनै विदेशी मुलुकमा पैठारी गर्न निषेध गरिएका मालवस्तु त्यो मुलुकको बाटो गरी नेपालको एक भागबाट अर्को भागमा ल्याउन परेमा नेपाल र सो मुलुक बीच पारवहन सम्बन्धमा कुनै सन्धि वा सम्झौता भएको रहेछ भने मालवस्तुधनीले त्यस्तो सन्धि वा सम्झौता अन्तर्गतको स्वीकृत कार्य प्रणालीको रीत पुर्‍याई लैजानु पर्नेछ । (५) निकासी गर्न अनुमति दिने भन्सार कार्यालयले उपनियम (३) बमोजिम दिएको प्रज्ञापनपत्र र सो बमोजिमको मालवस्तु तथा ढुवानी सम्बन्धी कागजात पैठारी हुने भन्सार कार्यालयमा पेश हुन आएमा र सबै विवरण भिड्याउँदा ठीक देखिएमा सो भन्सार कार्यालयले भन्सार महसुल नलिई सोही व्यहोरा प्रज्ञापनपत्रमा जनाई त्यस्तो मालवस्तु पैठारी गर्न अनुमति दिनेछ र सो प्रज्ञापनपत्रको एक प्रति संलग्न गरी निकासी गर्न अनुमति दिने भन्सार कार्यालयलाई तीन दिनभित्र जानकारी पठाइदिनु पर्नेछ ।